Husein Rakim Islamović
Husein Rakim Islamović (puno ime Hadži hafiz Husein Rakim-efendija Islamović) bio je bošnjački kaligraf iz 19. vijeka. Rođen je u Sarajevu 1839. Osnovno obrazovanje stekao je kod muderisa Tahira, nakon čega je na Gazi Husrev-begovoj medresi učio pod muftijom Mustafom Hilmijom Hadžiomerovićem Krajišnikom. Kaligrafiju je učio u rodnom gradu kod kaligrafa Abdulaha Ajnije Hasanagića, a aklam-i sitte je usavršavao u Istanbulu gdje je dobio dvije diplome za stilove sulus i nesih. Ove diplome čuvaju se u muzejskoj zbirci Gazi Husrev-begove biblioteke. Nakon što se vratio u Sarajevo poslije 1867, oko sebe okuplja znatan broj učenika kaligrafije, poput Behaudina Sikirića, Akifa Hadžihuseinovića, Sulejmana Čučka i Mustafe Čadordžije, formiravši tako školu kaligrafije. Vrsnost potvrđuje i činjenica da je bio odabran da svojom kaligrafijom ukrasi Gazi Husrev-begovu džamiju prilikom restauracije 1884/85. Od cjelokupnog kaligrafskog ciklusa sačuvana su samo dva kaligrafska rada na Gazi Husrev-begovoj džamiji. Umro je 1895. u İnegölu pri povratku s hadža. Diploma za sulus i nesh Huseina Rakima Islamovića iz Muzeja Gazi Husrev-begove biblioteke